Moonbags - www.bybelkennis.co.za
Moonbags – Jan van der Watt
"Moonbags" is nie 'n moderne uitvindsel nie. Destyds het mans 'n onderkleed gedra, wat soos 'n rok was. As "gordel" (of belt) is gewoonlik 'n breë lapband gedra. Die "rok" is dan om die middellyf met die "gordel" vasgebind. Die gordel het egter ander funksies gehad as net om die rok netjies om die middellyf te hou.
Dit was soos "outydse moonbags". In die lapband om die lyf is baie dinge weggesteek (bv. jou geldsakkie of beursie, 'n mes, ens. – die goed wat ons vandag in ons sakkie dra). Verder is daar ook dinge aan die lapband vasgemaak, soos jou "sakkie met padkos" in. Gordels was dus 'n handige en onontbeerlike deel van die antieke klerekas gewees.